(SIDE2): Nå er det høst og mange av oss har begynt å kjenne på gustenheten i huden. Men derimot er det langt færre enn før som løper til solariene, viser tall.

Å sole seg, enten det er ute eller i et solarium, innebærer en risiko for kreft, både føflekkreft og andre typer hudkreft.

- Ikke alltid slik at den styggeste føflekken er den farligste, sa hudlege Xiatong Li ved Volvat til Side2 nylig.

I Norge dør noen nesten hver dag av hudkreft.



I 2012 ble det innført 18 års aldersgrense på norske solarier i Norge. En undersøkelse av TNS Gallup gjort for Kreftforeningen i april i år viser at solariumsbesøkene går ned.

35 prosent av ungdom mellom 15 og 24 år har brukt solarium i de siste 12 månedene. Jenter bruker mer enn gutter.

Det finnes en rekke faktorer med solarium. For noen kan de ultrafiolette strålene hjelpe i små doser, mens andre bør helt holde seg unna.

Men visste du dette om solarium?

1. Til tidligere du starter, til oftere tar du solarium



Tross at aldersgrensen er 18 år, bestemte helseminister Bent Høie at denne ikke skulle håndheves. En av 5 i undersøkelsen har tatt solarium før fylte 15 år.

2. Større andel tar ikke solarium

I 2009 var det bare 48 prosent som svarte at de aldri tok solarium. I 2014 er det 65 prosent

3. Skaffe seg underlag for sydenturen



Mange lever fremdeles i den tro at man kan forebygge solskader ved å skaffe seg underlag. Dette bør du unngå før sydenturen.

4. Og når blir du solbrent?

Det viser seg at de færreste blir det i et solarium. Kun to prosent oppga i undersøkelsen at de ble det. Derimot er det slik at de som bruker mest solkrem blir like mye solbrente som de som bruker mindre. Årsaken antar man har med at personene med mye solkrem utsetter seg for mye mer sol.

5. Disse personene bør ikke ta solarium

Noen mennesker bør ikke ta solarium. Ifølge Statens strålevern bør du ikke ta solarium om du er en type som

Ikke blir brune, eller ikke blir brune uten å bli brent når de soler seg ute

Er solbrente

Har hudkreft eller har hatt tidligere, eller de som har familie som har eller har hatt hudkreft

Har mange fregner

Har et stort antall eller unormale føflekker eller pigmentflekker, dvs. mer enn 16 stk. som er 2 mm eller mer i diameter. Med unormale føflekker menes det usymmetriske føflekker som er større enn 5 mm i diameter, og som har ujevn pigmentering/farge og ujevn kant.Har naturlig rødt hår

I barndommen har hatt hyppige og alvorlige solforbrenninger

Bruker fotosensibiliserende medisiner.

Alternativer



I dag er det mange flere alternativer til bare solarium. Stadig flere tyr også til selvbruning.

Side2 testet tidligere i sommer ut diverse selvbruningsmetoder og kunne blant annet konkludere i en test at man blir ikke gul av dette. Frykten er jo å ende opp med verdens verste brunfarger.

